turjo4nis/wikipedia-bn-dump-20250701 huggingface dataset:
আনন্দময়ী কালীবাড়ি, নিমতলা

শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত। নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে।

ইতিহাস 
লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়।

মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান। এখন মেদিনীপুর অঞ্চলের ছয় জন পুরোহিত এই মন্দিরে পূজা করেন।

মন্দির 
মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়।

বিগ্রহ 
মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি।

আরও দেখুন 
 নিমতলা মহাশ্মশান

তথ্যসূত্র

বহিঃসংযোগ 

বাংলার মন্দির স্থাপত্য
কলকাতার কালীমন্দির
লেক কালীবাড়ি

লেক কালীবাড়ি হল কলকাতার রবীন্দ্র সরোবরের (ঢাকুরিয়া লেক) ধারে সাউদার্ন অ্যাভিনিউ-এ অবস্থিত একটি কালীমন্দির। ১৯৪৯ সালে হরিপদ চক্রবর্তী এই মন্দিরটি প্রতিষ্ঠা করেন। মন্দিরটির পোষাকি নাম শ্রীশ্রী ১০৮ করুণাময়ী কালীমাতা মন্দির। মন্দিরের প্রতিষ্ঠিত কালীমূর্তিটির নাম "করুণাময়ী কালী"। ২০০২ সালে মন্দিরটি সংস্কার শুরু হয়। ২০১৩ সালের মধ্যে মন্দিরটি একটি বিশাল মন্দিরে পরিণত করার পরিকল্পনা নেওয়া হয়েছে।

আরো দেখুন
 করুণাময়ী কালীবাড়ি, টালিগঞ্জ
 কৃপাময়ী কালীমন্দির, বরানগর

পাদটীকা

বহিঃসংযোগ 
 Lake Kalibari, Kolkata 

কলকাতার কালীমন্দির
কলকাতার হিন্দু মন্দির
গ্সার-মা

গ্সার-মা () বা নবীন অনুবাদক সম্প্রদায় বলতে সেই সমস্ত তিব্বতী বৌদ্ধধর্ম সম্প্রদায়দের বোঝানো হয়, যারা দশম শতাব্দীর পর থেকে সংস্কৃত থেকে তিব্বতী ভাষায় বৌদ্ধ পুঁথি অনুবাদ করেন। তিব্বতী বৌদ্ধধর্মের চারটি প্রধান সম্প্রদায়ের মধ্যে তিনটি সম্প্রদায় গ্সার মার অন্তর্গত। এই সম্প্রদায়গুলি হল-

 সা-স্ক্যা ()
 ব্কা'-ব্র্গ্যুদ ()
 দ্গে-লুগ্স ()

তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম র্ন্যিং-মা সম্প্রদায়কে স্ঙ্গা-গ্যুর () বলা হয়ে থাকে। এই কথাটির অর্থ প্রাচীন অনুবাদ সম্প্রদায়।

সার্মা
পুঁটেকালী মন্দির

পুঁটেকালী মন্দির হল কলকাতার বড়োবাজার অঞ্চলে কালীকৃষ্ণ ঠাকুর স্ট্রিটে তারাসুন্দরী পার্কের পাশে অবস্থিত একটি পুরনো কালীমন্দির। মন্দিরটির প্রতিষ্ঠাতা তান্ত্রিক মানিকচন্দ্র বন্দ্যোপাধ্যায়। মন্দিরটি চারচালা ও তিনটি চূড়াবিশিষ্ট। চূড়াগুলির উপর চক্র, ত্রিশূল ও পতাকার চিহ্ন আছে। মন্দিরটির তলায় একটি পাতালকক্ষ আছে। মন্দিরে প্রতিষ্ঠিত কালীমূর্তিটি ছয় ইঞ্চি লম্বা।

নামকরণ 
পুঁটেকালী মন্দিরের নামকরণ নিয়ে দুটি মত প্রচলিত আছে। দীপ্তিময় রায়ের মতে, এই মন্দিরের কালীমূর্তিটির উচ্চতা মাত্র ছয় ইঞ্চি। "পুঁটি" অর্থে ছোটো মেয়ে বোঝায়। এত ছোটো মূর্তি বোঝাতেই তাই "পুঁটিকালী" বা "পুঁটেকালী" নামটির প্রচলন হয়েছিল। অন্যমতে, এই মন্দিরের নামকরণের পিছনে একটি কিংবদন্তি গল্প প্রচলিত আছে। প্রতিষ্ঠাতা মানিকরাম বন্দ্যোপাধ্যায়ের উত্তরপুরুষ তান্ত্রিক খেলারাম বন্দ্যোপাধ্যায় একদিন হোম করছিলেন। এমন সময় নিকটবর্তী গঙ্গার খাদ থেকে একটি পুঁটিমাছ লাফিয়ে হোমকুণ্ডের মধ্যে পড়ে যায়। খেলারাম অর্ধদগ্ধ মাছটিকে তুলে জলে ফেলে দিতেই সেটি আবার জীবন্ত হয়ে হয়ে ওঠে। সেই থেকে দেবীর নাম হয় "পুঁটিকালী"। পরে কথাটি বিকৃত হয়ে হয় "পুঁটেকালী"।

ইতিহাস 
জনশ্রুতি অনুসারে, দেববংশীয় ভূস্বামীদের কোনো কর্মচারী কালীর স্বপ্নাদেশ পেয়ে লোকচক্ষুর আড়ালে লুকিয়ে নববৃন্দাবন থেকে কালীমূর্তিটি এনে এই অঞ্চলে একটি গোলপাতার মন্দিরে প্রতিষ্ঠা করেছিলেন। প্রথম পাকা মন্দির স্থাপিত হয়েছিল ১৫৫৮ খ্রিষ্টাব্দে। সেই সময় মন্দির-সংলগ্ন অঞ্চলটি ছিল জঙ্গলাকীর্ণ। ডাকাতেরা এখানে নরবলি দিয়ে স্থানীয় একটি ইঁদারায় নরমুণ্ড জমা করত। কোনো কোনো মতে, দেবী মূর্তি এই ইঁদারা থেকেই পাওয়া যায়। মানিকরাম বন্দ্যোপাধ্যায় তা মন্দিরে প্রতিষ্ঠা করেন। মানিকরাম ছিলেন অধুনা হুগলি জেলার অন্তর্গত ভুরসুট রাজ্যের বাসিন্দা। ব্রিটিশ যুগে রাজপথ নির্মাণের জন্য এই মন্দিরটি ভাঙার চেষ্টা করা হলে মন্দির কর্তৃপক্ষ আদালতের কর্তৃপক্ষ হয়ে মন্দিরটি রক্ষা করেছিলেন। ১৯৩০-এর দশকে মন্দিরের সংস্কার করা হয়। সেই সময় এটি বর্তমান রূপ পায়।

পূজারীতি 
মন্দিরে নিত্যপূজা এবং মাঝে মাঝে মানতপূরণের জন্য ছাগবলি হয়। পূজা হয় তন্ত্রমতে। দীপান্বিতা কালীপূজার রাতে প্রতিমার স্বর্ণবেশ হয়। সেই দিন ভৈরবী পূজা হয়ে থাকে। তার পরদিন কুমারী পূজা ও অন্নকূট উৎসব হয়। এছাড়া প্রতি অমাবস্যায় ছাগবলি হয়। স্থানীয় অবাঙালিরা কালীকে নিরামিষ ভোগও নিবেদন করে। কালীমূর্তির পাশে একটি শ্বেতপাথরের শীতলা মূর্তিও আছে।

সূত্র তালিকা

বহিঃসংযোগ 

কলকাতার কালীমন্দির
শ্রাবকযান

শ্রবকযান (; ; ) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান।

ব্যবহার 

শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন।

প্রাচীন বৌদ্ধ সম্প্রদায় 

বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন।

মহাযান 

খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তারা শ্রবকযানের চর্চা করে নিজেদের মুক্তিতে সচেষ্ট।  এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন।

পাদটীকা

তথ্যসূত্র 

হীনযান
ন্যিংমা
আদি বৌদ্ধধর্ম
মহাযান
থেরবাদ
প্রত্যেকবুদ্ধযান

প্রত্যেকবুদ্ধযান (; ; ) ভারতীয় বৌদ্ধধর্মে প্রচলিত তিনটি যানের একটি। প্রত্যেকবুদ্ধযানের অর্থ প্রত্যেকবুদ্ধ বা প্রত্যকেই বুদ্ধ হতে পরার সক্ষ্মতা রাখে - এ ধরনের মতবাদ।

প্রাচীন বৌদ্ধ সম্প্রদায় 

বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা প্রত্যেকবুদ্ধযান ও বোধিসত্ত্বযানকে পৃথক বলে আখ্যা দিয়েছেন।

মহাযান 

খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। প্রত্যেকবুদ্ধদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট।  এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।

তথ্যসূত্র 

হীনযান
ন্যিংমা
আদি বৌদ্ধধর্ম
বুদ্ধ
মহাযান
বৌদ্ধ দার্শনিক ধারণা
গঙ্গাসাগর দিঘি

গঙ্গাসাগর দিঘি বাংলাদেশের রাজধানী ঢাকা শহরে অবস্থিত একটি বিশাল জলাধার এবং একমাত্র দিঘি। এই দিঘিটি ঢাকার সবুজবাগ থানাধীন পশ্চিম রাজারবাগ এলকায় অবস্থিত।

ইতিহাস 
জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে এই দিঘিটি খনন করেন।

আরও দেখুন

তথ্যসূত্র

বহিঃসংযোগ 
 গঙ্গাসাগর - ঢাকার একমাত্র দিঘি

ঢাকা
বাংলাদেশের জলাশয়
প্রত্যেকবুদ্ধ

প্রত্যেকবুদ্ধ (; ) বা একলা বোধি তিন ধরনের বোধিপ্রাপ্তদের মধ্যে একটি।

বিবরণ 

বৌদ্ধমতে প্রত্যেকবুদ্ধ নিজে থেকে কোন শিক্ষক বা পথপ্রদর্শকের সাহায্য ছাড়াই বোধিলাভ করে থাকেন। যে বৌদ্ধ যানের মাধ্যমে প্রত্যেকবুদ্ধরা বোধিপ্রাপ্ত হন, সেই যান হল প্রত্যেকবুদ্ধযান। যে সময়কালে বৌদ্ধ শিক্ষা বা ধর্মের কোন অস্তিত্ব থাকে না, সেই সময়কালেও প্রত্যকবুদ্ধদের আবির্ভাব ঘটতে পারে বলে বৌদ্ধদের মধ্যে ধারণা প্রচলিত আছে।

মহাযান ও থেরবাদ 

মহাযানপন্থীরা প্রত্যেকবুদ্ধদের আত্মমগ্ন হিসেবে বর্ণনা করে বোধিসত্ত্বের সাথে তুলনায় তাদের বিপক্ষে মত দিয়েছেন। থেরবাদ বৌদ্ধধর্মে বলা হয়েছে, বুদ্ধত্বলাভের পরও প্রত্যেকবুদ্ধরা সর্বজ্ঞতা ও সর্বোচ্চ করুণার অভাবে মানুষকে ধর্মের শিক্ষাদান করতে পারেন না।

অভিধর্মসমুচ্চয় 

খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। এই পন্থীদের ইন্দ্রিয় মধ্যমমানের বলে বর্ণনা করে বলা হয়েছে যে তারা প্রত্যেকবুদ্ধযানের চর্চা করে নিজেদের মুক্তিতে সচেষ্ট।  এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।

অন্যান্য সূত্র 

খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে।
জাতকের গল্পগুলিতে বৌদ্ধ শিক্ষক হিসেবে প্রত্যেকবুদ্ধদের উল্লেখ রয়েছে।

পাদটীকা

তথ্যসূত্র 

বুদ্ধ
হীনযান
করুণাময়ী কালীবাড়ি, টালিগঞ্জ

করুণাময়ী কালীবাড়ি কলকাতার টালিগঞ্জ এলাকায় আদিগঙ্গার তীরে অবস্থিত একটি পুরনো কালীমন্দির। মন্দিরটি টালিগঞ্জের মহানায়ক উত্তমকুমার মেট্রো স্টেশনের কাছে অবস্থিত। মূল কালীমন্দিরের সঙ্গে বারোটি শিবমন্দির, একটি গণেশ মন্দির ও একটি রামকৃষ্ণ মন্দির রয়েছে।

ইতিহাস 
জনশ্রুতি, স্থানীয় সাবর্ণ রায়চৌধুরী পরিবারের জমিদার তথা কালীসাধক নন্দদুলাল রায়চৌধুরীর সাত বছর বয়সী কন্যা করুণার মৃত্যুর পর তিনি "করুণাময়ী" নামে এই কালীমূর্তিটি প্রতিষ্ঠা করেছিলেন। কালীমূর্তিটি পঞ্চমুন্ডির আসনের উপর প্রতিষ্ঠিত এবং সাত-বছর-বয়সী মেয়ের রূপে পূজিত হয়। জনশ্রুতি অনুযায়ী, কালীর স্বপ্নাদেশ পেয়ে নন্দদুলাল আদিগঙ্গার তীরে সাবর্ণ চৌধুরীদের ঘাটে গিয়ে একটি কালো পাথর পেয়েছিলেন। সেই পাথরেই মূর্তিটি তৈরি হয়। এই মূর্তির বৈশিষ্ট্য হল, কালী ও শিব একই পাথরে নির্মিত বলে উভয়েরই রং কালো। দেবী প্রতিমা স্বর্ণালঙ্কারে সজ্জিত।

চিত্রশালা

আরও দেখুন 
 কৃপাময়ী কালীমন্দির, বরানগর
 লেক কালীবাড়ি

তথ্যসূত্র

বহিঃসংযোগ 

কলকাতার কালীমন্দির
নয়াদিল্লি কালীবাড়ি

নয়াদিল্লি কালীবাড়ি হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নয়াদিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে।

ইতিহাস 
১৯৩০-এর দশকের গোড়ার দিকে দিল্লিতে বাঙালিরা একটি কালীমন্দির স্থাপনের পরিকল্পনা করেন। প্রথমে একটি ছোট মন্দির নির্মিত হয় এবং সেখানে কালীঘাট মন্দিরের কালীমূর্তিটির আদলে নির্মিত একটি পট প্রতিষ্ঠিত হয়। ১৯৩৫ সালে সুভাষচন্দ্র বসুকে সভাপতি করে প্রথম মন্দির কমিটি গঠিত হয়। বিচারপতি স্যার মন্মথনাথ মুখোপাধ্যায় প্রথম মন্দির ভবনটি উদ্বোধন করেছিলেন।

দুর্গাপূজা 
নয়াদিল্লি কালীবাড়ির দুর্গাপূজা দিল্লি শহরের প্রাচীনতম দুর্গাপূজাগুলির একটি। পুরনো কালীবাড়ি ভবনটি বার্ড রোডের (অধুনা বাংলা সাহিব রোড) যেখানে অবস্থিত ছিল, সেখানে ১৯২৫ সালে এই পূজা শুরু হয়। দুর্গাপূজার সময় দিল্লির বাঙালিরা এখানে একত্রিত হন। ১৯৩১ সালে বর্তমান মন্দির প্রাঙ্গনে দুর্গাপূজাটি উঠে আসে।

নয়াদিল্লি কালীবাড়ির দুর্গাপূজায় ঐতিহ্যগত একচালার দুর্গাপ্রতিমা ও তার শোলার সাজ দেখতে পাওয়া যায়। ১৯৩৬ সাল থেকে একই রকম পদ্ধতিতে পূজা হয়ে আসছে। পূজার সময় রবীন্দ্রসংগীত ও আবৃত্তি প্রতিযোগিতা হয়। কলকাতার শিল্পীরা এসে মণ্ডপ তৈরি করেন।

পাদটীকা

বহিঃসংযোগ
নয়া দিল্লিতে বিখ্যাত কালীবাড়ি মন্দিরের তালিকা
New Delhi Kalibari, website
 New Delhi Kalibari at wikimapia

দিল্লির কালীমন্দির
বাঙালি সংস্কৃতি
১৯৩০-এর দশকে ভারতে প্রতিষ্ঠিত
কালী মন্দির
দিল্লির হিন্দু মন্দির
খড়্গবিষাণ সূত্র

খড়্গভীষণ সূত্র বা খগ্গভীষণ সুত্ত একটি প্রাচীন বৌদ্ধ সূত্র। এই সূত্রে একান্তে সাধনার মাধ্যমে বোধিলাভ সম্বন্ধে আলোচনা করা হয়েছে।

বিবরণ 

খড়্গভীষণ সূত্র থেরবাদ বৌদ্ধ ধর্মের পালি ভাষায় রচিত তিপিটকের প্রাচীনতম সূত্রগুলির মধ্যে একটি। সুত্ত পিটকের খুদ্দক নিকায়ের সুত্ত নিপতের প্রথম অধ্যায় উরগবগ্গের তৃতীয় সূত্রটি হল খড়্গভীষণ সূত্র।

প্রত্যেকবুদ্ধ 

খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। এই সূত্রে সামাজিক জীবনের অসুবিধা ও যন্ত্রণা এবং একান্ত জীবনযাপনের মাহাত্ম্যের কথা আলোচিত হয়েছে।  খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিতে গিয়ে বলেছেন যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।

তথ্যসূত্র 

খুদ্দক নিকায়
অন্তর্তন্ত্রযান

অন্তর্তন্ত্রযান তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের শেষ তিনটি যান। এই তিনটি যান হল মহাযোগ, অণুযোগ এবং অতিযোগ।

বিভাগ 

র্ন্যিং মা ধর্মসম্প্রদায়ে সমগ্র বৌদ্ধ যানগুলিকে তিনটি মূলভাগে ভাগ করা হয়। এই তিনটি বিভাগ হল সূত্রযান, বহির্তন্ত্রযান এবং অন্তর্তন্ত্রযান। প্রত্যেকটি মূল বিভাগ আবার তিন ভাগে বিভক্ত। অন্তর্তন্ত্রযানের অন্তর্গত এই তিনটি যান হল মহাযোগ, অণুযোগ এবং অতিযোগ। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অণুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।

আরো পড়ুন 

Dudjom Rinpoche, The Nyingma School of Tibetan Buddhism: Its Fundamentals and History, Wisdom Publications, second edition, 2002, .

ন্যিংমা
মহাযোগ

মহাযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের প্রথম যান।

বিবরণ 

মহাযোগযান মূলতঃ সাধনা বা স্গ্রুব-স্দে () এবং তন্ত্র বা র্গ্যুদ স্দে () এই দুই ভাগে বিভক্ত। সাধনা বিভাগটি ব্লা-মা-দ্গোংস-পা-দুস-পা () এবং ব্দে-গ্শেগ্স-দুস-পা () এই দুই ভাগে বিভক্ত। অপরদিকে তন্ত্র বিভাগটি র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ ) এবং অষ্টাদশ তন্ত্র বা ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ () এই দুই ভাগে বিভক্ত।

অষ্টাদশ তন্ত্র 

র্গ্যুদ-স্দে বা তন্ত্র বিভাগের অষ্টাদশ মহান তন্ত্র বা ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ () মহাযোগযানের প্রধান তত্ত্ব। এই আঠারোটি তন্ত্রকে পাঁচটি মূল তন্ত্র বা র্ত্সা-বা-স্কু-গ্সুং-থুগ্স-য়োন-তান-ফ্রিন-লাস-ক্যি-র্গ্যুদ-চেন-পো-ল্ঙ্গা (), পাঁচটি ব্যবহারিক তন্ত্র বা স্গ্রুব-পা-লাগ-লেন-দু-ব্স্তান-পা-রোল-পা-র্গ্যুদ-চেন-পো-ল্ঙ্গা (), পাঁচটি ক্রিয়াতন্ত্র বা স্প্যোদ-পা'ই-য়ান-লাগ-তু-'গ্রো-বা'ই-র্গ্যুদ-চেন-পো-ল্ঙ্গা () এবং দুইটি অতিরিক্ত তন্ত্র বা মা-ত্শাং-খা-ব্স্কোং-বা'ই-র্গ্যুদ-চেন-পো-গ্ন্যিস () - এই ভাবে ভাগ করা হয়। গুহ্যগর্ভতন্ত্রের স্থান এই সতেরোটি তন্ত্রের পূর্বে এবং এই তন্ত্র বাকি তন্ত্রগুলির মধ্যে সংযোগ স্থাপন করে। আঠারোটি তন্ত্রের তালিকাটি নিম্নরূপ-

 গুহ্যগর্ভতন্ত্র
 র্ত্সা-বা-স্কু-গ্সুং-থুগ্স-য়োন-তান-ফ্রিন-লাস-ক্যি-র্গ্যুদ-চেন-পো-ল্ঙ্গা ()
 সাংস-র্গ্যাস-ম্ন্যাম-স্ব্যোর-গ্যি-র্ত্সা-বা-ম্খা'-'গ্রো-মা-ব্দে-ম্চোগ-র্ত্সা-বা'ই-র্গ্যুদ ()
 দ্পাল-জ্লা-গ্সাং-থিগ-লে-র্ত্সা-বা'ই-র্গ্যুদ ()
 দ্পাল-গ্সাং-বা-'দুস-পা ()
 দ্পাল-ম্চোগ-দাং-পো ()
 কার-মা-মা-লে ()
 স্গ্রুব-পা-লাগ-লেন-দু-ব্স্তান-পা-রোল-পা-র্গ্যুদ-চেন-পো-ল্ঙ্গা ()
 হে-রু-কা-রোল-পা'ই-র্গ্যুদ ()
 র্তা-ম্চোগ-রোল-পা'ই-র্গ্যুদ ()
 স্ন্যিং-র্জে-রোল-পা'ই-র্গ্যুদ ()
 ব্দুদ-র্ত্সি-রোল-পা'ই-র্গ্যুদ ()
 ব্যিত-তো-তা-মা-রোল-পা'ই-র্গ্যুদ ()
 স্প্যোদ-পা'ই-য়ান-লাগ-তু-'গ্রো-বা'ই-র্গ্যুদ-চেন-পো-ল্ঙ্গা ()
 গো-ফাং-দ্বাং-গিস-ব্গ্রোদ-পা-রি-বো-ব্র্ত্সেগ্স-পা'ই-র্গ্যুদ ()
 লা-স্প্যোদ-পাস-দোর-বা-র্ঙ্গাম-পা-গ্লোগ-গি-'খোর-লো'ই-র্গ্যুদ ()
 গ্ঝি-দাম-ত্শিগ্স-গিস-ব্ঝুং-বা-ব্কোদ-পা-র্গ্যাল-পো'ই-র্গ্যুদ ()
 ন্যাম্স-সু-তিং-দ্জিন-গ্যিস-ব্লাংস-পা-র্ত্সে-গ্চিগ-ব্স্দুস-পা'ই-র্গ্যুদ ()
 'ফাং-ল্তা-বাস-ব্চাদ-পা-গ্লাং-পো-রাব-'বোগ-গি-র্গ্যুদ ()
 মা-ত্শাং-খা-ব্স্কোং-বা'ই-র্গ্যুদ-চেন-পো-গ্ন্যিস ()
 র্নাম-পার-স্নাং-ম্দ্জাদ-সগ্যু-ফ্রুল-দ্রোয়া-বা'ই-র্গ্যুদ ()
 থাব্স-ক্যি-ঝাগ্স-পা-পাদ-মো'ই-ফ্রেং-বা'ই-র্গ্যুদ ()

অষ্ট হেরুকা 

র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।

তথ্যসূত্র

আরো পড়ুন 
 Mahā-yoga Tantra-s in the Collected Tantra-s of the Ancients
 Ray, Reginald A. (2002). Indestructibe Truth: The Living Spirituality of Tibetan Buddhism - The World of Tibetan Buddhism Volume One. Boston, Massachusetts, U.S.A.: Shambala Publications, Inc. .

ন্যিংমা
অন্তর্তন্ত্র
বৌদ্ধ তন্ত্র
ধলাকোমর শ্যামা

ধলাকোমর শ্যামা (বৈজ্ঞানিক নাম: Copsychus malabaricus) বা শামা Muscicapidae (মাসসিকাপিডি) গোত্র বা পরিবারের অন্তর্গত Copsychus (কপ্সিকাস) গণের অন্তর্ভুক্ত এক প্রজাতির গানের পাখি। পূর্বে এদেরকে দামাজাতীয় পাখিদের গোত্র টুর্ডিডি-এর অন্তর্ভুক্ত বলে মনে করা হত। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাকোমর শ্যামার বৈজ্ঞানিক নামের অর্থ মালাবারের কালো পাখি (গ্রিক: kopsukhos = কালো পাখি/দামা; লাতিন: malabaricus = মালাবার, ভারত)। সারা পৃথিবীতে এক বিশাল এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

বিস্তৃতি 
ধলাকোমর শ্যামার আদি আবাস দক্ষিণ এশিয়া ও দক্ষিণ-পূর্ব এশিয়ায়। এছাড়া ১৯৩১ ও ১৯৪০ সালে হাওয়াই দ্বীপপুঞ্জের দুইটি দ্বীপে এদের অবমুক্ত করা হয়। পোষা পাখি হিসেবে এদের বেশ ভাল জনপ্রিয়তা থাকায় বহু দেশে এদেরকে পোষা হয়। এসব দেশে খাচা থেকে পালিয়ে যাওয়া পাখিরা ক্রমে বংশবৃদ্ধির মাধ্যমে নিজেদেরকে প্রতিষ্ঠিত করে ফেলেছে। তাইওয়ানে এভাবে অবমুক্ত শ্যামা পাখি স্থানীয় কীটপতঙ্গ খেয়ে এবং স্থানীয় পাখি প্রজাতিকে আক্রমণ করার মাধ্যমে অধিক্রমী প্রজাতি হিসেবে পরিগণিত হচ্ছে।

এশিয়ায় ঘন ঝোপঝাড় ও বাঁশবনে এদের বেশি দেখা যায়। হাওয়াইয়ের বিভিন্ন উপত্যকায় এদের সবচেয়ে বেশি দেখা যায় এবং ছোট ঝোপ বা মিশ্র প্রশস্তপর্ণী বনে এরা বাসা বানায়।

চিত্রশালা

তথ্যসূত্র

বহিঃসংযোগ 

 Honolulu Zoo- Information on the White-rumped Shama
 White-rumped Shama আলোকচিত্র, ভিডিও ও ডাক , the Internet Bird Collection
 Male shama songs and mimic of sounds
 শ্যামার গান
 Oriental Bird Images: White-rumped Shama , নির্বাচিত আলোকচিত্র

কপ্সিকাস
এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
মিয়ানমারের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
ব্রুনাইয়ের পাখি
কম্বোডিয়ার পাখি
লাওসের পাখি
ভিয়েতনামের পাখি
ইন্দোনেশিয়ার পাখি
চীনের পাখি
১৭৮৮-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
কার্বন ফাইবার

কার্বন ফাইবার বা গ্রাফাইট ফাইবার বা কার্বন গ্রাফাইট হল কার্বন অণুর ৫ থেকে ১০ মাইক্রোমিটার ব্যাসের সূক্ষ্ম তন্তু। ফাইবারে কার্বন অণুগুলো স্ফটিক আকারে প্রায় সমান্তরাল ও লম্বভাবে বিন্যস্ত থাকে। কার্বন স্ফটিক গুলো লম্বালম্বিভাবে বিন্যস্ত থাকায় ওজনের অনুপাতে ফাইবারগুলো বেশ শক্তিশালী হয়। কার্বন ফাইবারের একটি আঁশ বা সুতা বানাতে কয়েক হাজার তন্তু একসারিতে পাকিয়ে বা জোড়া দিয়ে বোনার উপযোগী সুতা বানানো যায়।

বৈশিষ্ট্য 

কার্বন ফাইবারের কয়েকটি প্রধান ধর্ম হল নিম্নরূপ:          
(১) এটি একটি শক্তিশালী ও হালকা তন্তু।                       
(২) এই তন্তুটি উচ্চ তাপ ও চাপ সহ্য করতে পারে।           
(৩) এটি প্রসারনশীল তন্তু।                                             

অন্যান্য রাসায়নিক পদার্থের সাথে বিক্রিয়া না করার কারণে বায়বান্তরীক্ষ, গাড়ি নির্মাণ শিল্প, বাস্তুবিদ্যা, সামরিক যন্ত্রপাতি শিল্প এবং ক্রীড়া শিল্পে কার্বন তন্তুর যথেষ্ট জনপ্রিয়তা রয়েছে।

সাধারণত একটি সংযুত বা কমপোজিট পদার্থ তৈরী করার জন্য কার্বন তন্তুর সাথে অন্যান্য পদার্থের সংমিশ্রণ ঘটানো হয়। সাধারণত আরও শক্ত ও শক্তিশালী কম্পোজিট পদার্থ তৈরীর জন্য একে প্লাস্টিক রেজনের সাথে একত্রিত করা হয়। এই নতুন ধরনের যৌগিক পদার্থকে বলা হয় কার্বন ফাইবার রিইনফোর্সড ম্যাটেরিয়াল (একে কার্বন ফাইবারও বলা হয়ে থাকে)। এই রিইনফোর্সড ম্যাটেরিয়াল অনেক বেশি শক্তিশালী হয়ে থাকে। ভর ও শক্তির অনুপাতে এই পদার্থ ইস্পাতের তুলনায় তিন গুন শক্তিশালী।

বিবরণ

ব্যবহার 
২০০৯ সালে সারা বিশ্বে কার্বন তন্তুর চাহিদা ছিল প্রায় ১০.৮ বিলিয়ন মার্কিন ডলারের। এর পরের বছর এর চাহিদা ৮-১০ শতাংশ কমে গেলেও ২০১২ সালে এর চাহিদা ছিল প্রায় ১৩.২ বিলিয়ন এবং ধারণা করা হচ্ছে যে ২০১৫ সাল নাগাদ এর চাহিদার প্রবৃদ্ধি হবে প্রায় ৭% এবং মোট চাহিদা প্রায় ১৮ বিলিয়ন মার্কিন ডলার ছাড়িয়ে যাবে। মূলত বিমান, বায়ুকল ও গাড়ি নির্মাতা প্রতিষ্ঠানগুলোই হল কার্বন তন্তুর অন্যতম গ্রাহক।

ইতিহাস

তথ্যসূত্র

বহিঃসংযোগ 
 Making Carbon Fiber
 How carbon fiber is made
 Carbon Fibres – the First Five Years A 1971 Flight article on carbon fibre in the aviation field

যৌগিক পদার্থ
তন্তু
তাঁতে বোনা কাপড়
ব্রিটিশ উদ্ভাবন
কৃত্রিম তন্তু
টাঙ্গন নদী

টাঙ্গন নদী (অন্য বানানে: টাংগন নদী) বাংলাদেশ-ভারতের একটি আন্তঃসীমান্ত নদী। এটি পশ্চিমবঙ্গ থেকে বাংলাদেশের মধ্য দিয়ে প্রবাহিত একটি নদী। এটি পুনর্ভবা নদীর একটি উপনদী। বাংলাদেশ পানি উন্নয়ন বোর্ড বা "পাউবো" কর্তৃক টাংগন নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৮।

প্রবাহ
অতীতে এই নদী ভারতের পশ্চিমবঙ্গের জলপাইগুড়ি থেকে উৎপন্ন হয়ে প্রবাহিত হত এবং বাংলাদেশের পঞ্চগড় জেলার পশ্চিম সীমান্ত দিয়ে বাংলাদেশে প্রবেশ করেছিল। তবে এটির বর্তমান উৎপত্তিস্থল হচ্ছে পঞ্চগড় জেলার পঞ্চগড় সদর উপজেলার মাগুরা ইউনিয়নের বিলাঞ্চল থেকে। এটি পঞ্চগড়, ঠাকুরগাঁওের পীরগঞ্জ, রুহিয়া, এবং বোচাগঞ্জ, এবং দিনাজপুর জেলার বিরল উপজেলা দিয়ে পুনরায় পশ্চিমবঙ্গের দিকে চলে যায়। এই নদী পুনরায় গোমস্তাপুর উপজেলার বাঙ্গাবাড়ী ইউনিয়নের ভেতর দিয়ে বাংলাদেশে প্রবেশ করে এবং পুনর্ভবা নদীর সাথে মিলিত হয়। শীতকালে এই নদীর পানি কমে গেলেও বর্ষাকালে নৌ যোগাযোগের উপযুক্ত হয়। ঠাকুরগাঁও শহর টাংগন নদীর তীরে অবস্থিত।

ব্যারেজ

বাংলাদেশ অংশে
১৯৮৯ সালে পঞ্চগড় জেলার বোদা উপজেলার দশ কিলোমিটার পশ্চিমে টাংগন নদীতে একটি ব্যারেজ নির্মিত হয়। এর মাধ্যমে পঞ্চগড় ও ঠাকুরগাঁও জেলার বিভিন্ন থানার প্রায় ৫,০০০ হেক্টর জমিতে সেচের ব্যবস্থা করা সম্ভব হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 পশ্চিমবঙ্গের নদীর তালিকা

চিত্রসংগ্রহ

তথ্যসূত্র

 

পশ্চিমবঙ্গের নদী
এশিয়ার আন্তর্জাতিক নদী
ঠাকুরগাঁও জেলার নদী
ঠাকুরগাঁও সদর উপজেলা
পীরগঞ্জ উপজেলা, ঠাকুরগাঁও
আটোয়ারী উপজেলা
বোদা উপজেলা
পঞ্চগড় সদর উপজেলা
বিরল উপজেলা
রংপুর বিভাগের নদী
উত্তর দিনাজপুর জেলার নদী
বাংলাদেশের নদী
দক্ষিণ দিনাজপুর জেলার নদী
অভ্যন্তরবর্গ

উপদেশবর্গ ()  তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।

ইতিহাস 

প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন।  প্রহেবজ্রর তিনটি বাণী বা ত্শিগ-গ্সুম-গ্নাদ-ব্র্দেগের () দ্বিতীয় বাণী থাগ-গ্চিগ-থোগ-দুগ-চাদের () সঙ্গে সম্পর্কিত। এই তত্ত্বের মাধ্যমে সাধক তার প্রাকৃতিক অবস্থা থেকে সন্দেহ অপসারণের শিক্ষালাভ করেন।

পুঁথি 

যদিও তুলকু থোন্ডুপ ও হ্যারল্ড ট্যালবটের মতে অভ্যন্তরবর্গ তত্ত্বের মোট পুঁথির সংখ্যা মাত্র সাত তবুও এলিও গুয়ারিসকো ও ইংরিড ম্যাকলিয়ড ভিন্ন মত পোষণ করেন। গুয়ারিসকো ও ম্যাকলিয়ডের প্রদত্ত অভ্যন্তরবর্গ তত্ত্বের পুঁথিগুলির তালিকা নিম্নরূপ -

 ক্লোং-ছেন-রাব-'ব্যাম্স-র্গ্যাল-পো ()
 কুন-তু-ব্জাং-পো-নাম-ম্খা'-ছে ()
 রিগ-পা-রাং-শার-বা ()
 গ্দাম্স-ঙ্গাগ-স্না-ত্শোগ্স-'খোর-লো ()
 'ফাগ্স-লাম-ব্কোদ-পা ()
 র্দো-র্জে-সেম্স-দ্পা'-নাম-ম্খা'ই-ম্থা'-দাং-ম্ন্যাম-পা ()
 য়ে-শেস-গ্সাং-বা-স্গ্রোন-মা ()
 রিন-পো-ছে-'খোর-লো ()
 য়ে-শেস-গ্সাং-বা ()
 য়ে-শেস-র্দ্জোগ্স-বা ()
 ব্যাং-ছুব-ক্যি-সেম্স-কুন-লা-জুগ-পা-র্নাম-দাগ-স্তোন-পা ()
 ব্যাং-ছুব-ক্যি-সেম্স-র্দো-র্জে-'ওদ-'ফ্রো ()

আরো পড়ুন 

 "The Practice of Dzogchen", Tulku Thondup, Harold Talbott editors, Snow Lion Publications, Ithaca NY, 1989. 
 Anspal, Sten (2005). The Space Section of the Great Perfection (rDzogs-chen klong-sde): a category of philosophical and meditative teachings in Tibetan Buddhism. Thesis. The University of Oslo. Source:  (accessed: Thursday April 15, 2010)

তথ্যসূত্র 

অতিযোগ